[bookmark: _Hlk69715618]Komunalac d.o.o. 43000 Bjelovar, Ferde Livadića 14a, OIB 27962400486  kojeg zastupa Predsjednica Uprave Ivana Jurković Piščević, mag. pol. i član Uprave Josip Heged ing. ( u daljnjem tekstu Naručitelj)

i

[bookmark: _Hlk160798766][bookmark: _Hlk43878892]_______________________________________________________________________________ kojeg zastupa ______________________________ (u daljnjem tekstu Izvršitelj)
sklopili su


UGOVOR BROJ ___________________

Članak 1.
Predmet ovog ugovora je isporuka sezonskog cvijeća za jesen – Grupa 2 – Tulipani prema pozivu za dostavu ponuda br. BN-22-2026, ponudi Izvršitelja broj ______ od _______.2026. godine i ponudbenom troškovniku.
Ponuđene cijene su sastavni dio ovog ugovora.

Članak 2.
Ugovorena vrijednost ovog ugovora sukladno troškovniku i ponudi iznosi:


_________________ eura		             

Slovima: ________________________________

U navedenu cijenu nije uključen PDV.
Kupoprodajna cijena obuhvaća robu navedenu u članku 1. ovog Ugovora uključujući sve troškove potrebne za uredno izvršenje ugovora uključujući i trošak pakiranja, utovara, prijevoza i istovara na paritetu DDP prema INCOTERMS-u 2020., kao i sve druge zavisne troškove. Cijena je fiksna i nepromjenjiva tijekom cijelog trajanja ugovora.
Članak 3.
Naručitelj i Izvršitelj su se usuglasili da će se roba iz članka 1. ovog ugovora, isporučivati sukcesivno prema potrebama naručitelja početkom studenog.
Naručitelj će pojedinačne narudžbe dostavljati pisanim putem (elektroničkom poštom ili drugim pisanim putem), a Izvršitelj je obvezan potvrditi primitak narudžbe bez odgađanja.
Krajnji rok izvršenja ovog Ugovora je 30 dana od početka isporuke iz stavka 1. ovog članka. 
Za svaki dan zakašnjenja sa isporukom predmeta nabave plaćaju se penali. U slučaju da Izvršitelj ne isporuči Naručitelju naručenu robu u ugovorenom roku Izvršitelj plaća penale i to 5‰ na vrijednost ugovora za svaki dan zakašnjenja sa isporukom, a najviše 10% od iznosa vrijednosti ugovora. Ukoliko se obračunavaju penali, Naručitelj ima pravo iste prebiti s dugovanjem za isplatu ugovorene cijene ili aktivirati jamstva.
Isporuka robe potvrđuje se potpisom transportnog dokumenta. U ponudu su uključeni svi troškovi dostave na adresu Naručitelja.
Naručitelj je dužan obavijestiti Izvršitelj da zadržava pravo na naplatu ugovorne kazne u roku od 15 dana nakon isteka ugovora ili njegovog ispunjenja.
Plaćanje ugovorne kazne ne oslobađa Izvršitelja obveze izvršenja ugovora niti odgovornosti za naknadu štete koja prelazi iznos ugovorne kazne.


Članak 4.
Izvršitelj se obvezuje u roku od 10 dana od potpisa ugovora Naručitelju dostaviti jamstvo za uredno izvršenje ugovora u vidu zadužnice ovjerene od ovlaštene osobe solemnizirane kod javnog bilježnika u iznosu od 10% vrijednosti ugovora. 
Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno izvršenje ugovora i navesti  broj ugovora) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.
Naručitelj ima pravo naplatiti jamstvo djelomično ili u cijelosti u slučaju povrede bilo koje ugovorne obveze Izvršitelja.
Članak 5.
Naručitelj će plaćanje vrijednosti isporučene robe vršiti na temelju ispostavljenog e-računa od strane Isporučitelja. Račun mora biti dostavljeni u elektroničkom obliku sukladno Zakonu o elektroničkom izdavanju računa u javnoj nabavi (NN 94/18). Ako izvršitelj iz tehničkih razloga nije u mogućnosti dostaviti sve popratne dokumente u elektroničkom obliku sukladno Zakonu o elektroničkom izdavanju računa u javnoj nabavi (NN 94/18) iste je dužan dostaviti naručitelju u elektroničkom obliku kao i tiskanom obliku na način dogovoren s naručiteljem.
Naručitelji će plaćanje računa vršiti u roku od 30 (trideset) dana od dana izdavanja računa na žiro račun izvršitelja. U slučaju zakašnjelog plaćanja Naručitelj je obvezan platiti izvršitelju zakonske zatezne kamate.
Naručitelj nije obvezan platiti račun za robu koja nije uredno isporučena ili nije preuzeta zbog utvrđenih nedostataka.
[bookmark: _Hlk236384184]Članak 6.
Predstavnik naručitelja će kod isporuke robe izvršiti kvantitativni i kvalitativni pregled, te ukoliko roba neće odgovarati traženim karakteristikama, kvaliteti i količini, naručitelj neće preuzeti robu, a izvršitelj će biti dužan uočene nedostatke ukloniti u roku od 24 sata po primljenoj obavijesti naručitelja, odnosno u istom roku isporučiti naručitelju robu odgovarajućih karakteristikama, kvalitete i količine.
Ako se nakon preuzimanja robe utvrde skriveni nedostaci ili odstupanja od ugovorene kvalitete koja nisu mogla biti utvrđena prilikom primitka robe, Naručitelj će o tome bez odgađanja obavijestiti Izvršitelja, a Izvršitelj je obvezan u roku od 24 sata zamijeniti robu o svom trošku.
Sve troškove zamjene robe, prijevoza i ponovne isporuke snosi Izvršitelj.

Članak 7. 
Rizik slučajne propasti ili oštećenja robe prelazi na Naručitelja tek nakon uredne isporuke, pregleda i preuzimanja robe od strane ovlaštenog predstavnika Naručitelja.
Izvršitelj odgovara za svaku štetu koju pretrpi Naručitelj zbog zakašnjenja, neuredne ili nekvalitetne isporuke, neovisno o ugovornoj kazni. 
Strana koja se poziva na višu silu dužna je drugu ugovornu stranu obavijestiti u roku od tri dana od nastupa okolnosti više sile te dostaviti odgovarajuće dokaze. U protivnom se ne može pozivati na višu silu.
Izvršitelj ne može prenijeti prava i obveze iz ovog Ugovora na treću osobu niti angažirati podizvoditelja bez prethodne pisane suglasnosti Naručitelja.
Izvršitelj jamči da roba odgovara važećim fitosanitarnim propisima Republike Hrvatske i Europske unije te da posjeduje svu dokumentaciju potrebnu za stavljanje robe na tržište.
Izvršitelj jamči da su lukovice tulipana zdrave, sortno čiste, bez znakova bolesti, mehaničkih oštećenja, truleži ili štetnika te odgovaraju kvaliteti navedenoj u ponudbenom troškovniku.

Naručitelj ima pravo odbiti preuzimanje cijele ili dijela isporuke ako roba ne odgovara ugovorenim količinama, kvaliteti ili specifikaciji, pri čemu se takva isporuka neće smatrati uredno izvršenom.

Članak 8.
Naručitelj ima pravo jednostrano raskinuti ovaj Ugovor bez ostavljanja dodatnog roka ako Izvršitelj:
· zakasni s isporukom dulje od 5 dana,
· dva ili više puta zakasni s pojedinačnom isporukom,
· isporuči robu koja ne odgovara ugovorenoj kvaliteti ili specifikaciji,
· ne otkloni nedostatke u roku iz članka 6.,
· izgubi sposobnost urednog izvršenja ugovora,
· bude otvoren stečajni ili predstečajni postupak ili nastupe druge okolnosti koje ugrožavaju uredno izvršenje ugovora.

U slučaju raskida ugovora Naručitelj ima pravo nabaviti robu od drugog dobavljača na trošak Izvršitelja te aktivirati jamstvo za uredno izvršenje ugovora.


[bookmark: _Hlk236383838]Članak 9.
Ovaj Ugovor stupa na pravnu snagu potpisom ovlaštenih predstavnika ugovornih strana i predajom jamstva iz članka 4. ovog ugovora.
Za sve što nije ovim Ugovorom predviđeno, primjenjuju se odredbe Zakona o obveznim odnosima.

Ugovorne   strane   suglasno   navode   da   će   sve   eventualne   sporove   nastojati   riješiti sporazumno, a ukoliko to ne bude moguće, spor će rješavati nadležan sud u Bjelovaru.

Članak 10.
Ugovorne strane izjavljuju da su Ugovor pročitale, da su upoznate s njegovim sadržajem te ga u znak prihvaćanja svih njegovih odredbi vlastoručno potpisuju.

Ugovor je sačinjen u 4 (četiri) primjerka od kojih svaka strana zadržava po dva (2) primjerka.

		
U Bjelovaru, dana ___________. godine			       	     U ____________, dana _________



Naručitelj: 							     Izvršitelj:
Komunalac d.o.o. Bjelovar                                              			     _______________
Predsjednica Uprave				 		     

___________________				   		      _________________	   
Ivana Jurković Piščević, mag. pol.	         		      ________________               

                                                                                   	
Član Uprave

___________________
Josip Heged, ing.

